
Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелери жөнүндө

Евразия экономикалык бирлигинин алкагында маалыматтык-коммуникациялык технологиялар жана маалыматтык өз ара аракеттенүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 3 тиркеме) 11 жана 30-пункттарына жана Евразия экономикалык комиссиясынын Кеңешинин 2021-жылдын 
5-апрелиндеги тескемеси менен бекитилген 2025-жылга чейин Евразия экономикалык интеграциясынын стратегиялык багыттарын ишке ашыруу боюнча иш-чаралар планынын 5.2.3-пунктуна ылайык Евразия экономикалык комиссиясынын Коллегиясы чечти:
1. Тиркелген Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелери бекитилсин.



2.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын төрагасы
	М. Мясникович

	БЕКИТИЛДИ
Евразия экономикалык комиссиясынын Коллегиясынын 
2023-жылдын 22-августундагы № 120 чечими менен 



Ишенимдүү үчүнчү тараптын кызматын колдонуу менен 
юридикалык жактардын (чарба жүргүзүүчү субъекттердин) 
Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин 
юридикалык күчүн камсыз кылуу 
ЭРЕЖЕЛЕРИ
	I. Жалпы жоболор
1.  Бул Эрежелер төмөнкү эл аралык келишимдерге жана Евразия экономикалык бирлигинин (мындан ары – Бирлик) укугун түзгөн актыларга ылайык иштелип чыкты:
Евразия экономикалык бирлигинин алкагында маалыматтык-коммуникациялык технологиялар жана маалыматтык өз ара аракеттенүү жөнүндө протокол (2014-жылдын 29-майындагы Евразия экономикалык бирлиги жөнүндө келишимге № 3 тиркеме);
Евразия өкмөттөр аралык кеңешинин 2019-жылдын 9-августундагы № 7 «Трансчек аралык маалыматтык өз ара аракеттенүү жөнүндө» чечими;
Евразия экономикалык комиссиясынын Кеңешинин 2018-жылдын 
5-декабрындагы № 96 «Трансчек аралык ишеним мейкиндигин түзүүгө, өнүктүрүүгө жана иштетүүгө талаптар жөнүндө» чечими;
Евразия экономикалык комиссиясынын Кеңешинин 2014-жылдын 
18-сентябрындагы № 73 «Мамлекеттер аралык маалыматтык өз ара аракеттенүүдө сервистерди жана юридикалык күчү бар электрондук документтерди колдонуу концепциясы жөнүндө» чечими;
Евразия экономикалык комиссиясынын Коллегиясынын 2015-жылдын 28-сентябрындагы № 125 «Евразия экономикалык бирлигине мүчө мамлекеттердин мамлекеттик бийлик органдарынын өз ара жана Евразия экономикалык комиссиясы менен трансчек аралык өз ара аракеттенүүсүндө электрондук документтер менен алмашуу жөнүндө жобону бекитүү жөнүндө» чечими;
Евразия экономикалык комиссиясынын Кеңешинин 2021-жылдын 
5-апрелиндеги № 4 «2025-жылга чейин Евразия экономикалык интеграциясын өнүктүрүүнүн стратегиялык багыттарын ишке ашыруу боюнча иш-чаралар планы жөнүндө» тескемеси.
2.  Бул Эрежелер ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин (мындан ары – мүчө мамлекеттер) ыйгарым укуктуу органдары жана Евразия экономикалык комиссиясы (мындан ары – Комиссия) менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуунун тартибин аныктайт.
3. Бул Эрежелер Евразия экономикалык комиссиясынын Коллегиясынын 2022-жылдын 25-январындагы № 8 тескемеси менен бекитилген тизмекте каралган чөйрөлөрдө колдонулат.
Эгерде Комиссия тарабынан электрондук документтеги электрондук санариптик кол тамганы (электрондук кол тамганы) таануунун жана трансчек аралык маалыматтык өз ара аракеттенүүдө электрондук документтердин юридикалык күчүн камсыз кылуунун өзгөчө эрежелери бекитилбесе, ушул Эрежелердин жоболорун башка чөйрөлөрдө да колдонууга уруксат берилет.
4.  Трансчек аралык маалыматтык өз ара аракеттенүү мүчө мамлекеттердин мыйзамдарына жана Бирликтин укуктарына ылайык жүзөгө ашырылат.
5.  Трансчек аралык маалыматтык өз ара аракеттенүүдө электрондук документте электрондук санариптик кол тамганы (электрондук кол тамганы) (мындан ары – ЭСК) таануунун жана электрондук документтердин юридикалык күчүн камсыз кылуунун механизми ушул Эрежелерге ылайык ишенимдүү үчүнчү тараптын кызматын колдонуу менен аткарылуучу электрондук документтерди жана юридикалык жактардын (чарба жүргүзүүчү субъекттердин) ЭСКсын мыйзамдаштыруу мыйзамдаштыруу (аныктыгын ырастоо) милдетин ишке ашырууга негизделген.
6. Убакыттын белгиленген учурунда юридикалык жактардын (чарба жүргүзүүчү субъекттердин) электрондук документтерин жана ЭСКсын легалдаштыруу (аныктыгын ырастоо) милдетин аткаруунун алкагында Бирликтин интеграцияланган маалыматтык тутумунун (мындан ары – интеграцияланган тутум) ишенимдүү үчүнчү тарабынын кызматынын курамына сервистери кирген ишенимдүү үчүнчү тараптар бири-бири менен өз ара аракеттенүүдө мүчө мамлекеттердин ыйгарым укуктуу органдары жана Комиссия үчүн электрондук документтердеги юридикалык жактардын (чарба жүргүзүүчү субъекттердин) ЭСКсын текшерүү жол-жобосун (мындан ары – аныктыгын ырастоо жол-жобосу) ишке ашырышат жана мындай текшерүүнүн жыйынтыгы катары ишенимдүү үчүнчү тараптын квитанциясын түзүшөт.
7. Аныктыгы текшерүүнүн оң жыйынтыгы менен ишенимдүү үчүнчү тараптын квитанциясы аркылуу ырасталган электрондук документ мүчө мамлекеттин ыйгарым укуктуу органынын жана Комиссиянын юрисдикциясында юридикалык жактын (чарба жүргүзүүчү субъекттин) ЭСКсы менен кол коюлган электрондук документке теңештирилет.
8.  Ишенимдүү үчүнчү тараптардын, мүчө мамлекеттердин ыйгарым укуктуу органдарынын жана Комиссиянын юридикалык жактар (чарба жүргүзүүчү субъекттер) менен, ошондой эле ушул Эрежелердин II бөлүмүндө аныкталган аныктыгын ырастоо жол-жобосунун башка катышуучуларынын трансчек аралык маалыматтык өз ара аракеттенүүсүндө электрондук документтин юридикалык күчүн камсыз кылуу Комиссия тарабынан бекитилүүчү трансчек аралык ишеним мейкиндигин түзүүгө, өнүктүрүүгө жана иштетүүгө бирдиктүү талаптарды ушул катышуучуларга колдонуу аркылуу жүзөгө ашырылат.
II. Аныктыгын ырастоо жол-жобосунун катышуучулары
9.  Аныктыгын ырастоо жол-жобосунун катышуучулары болуп төмөнкүлөр саналат:
а) мүчө мамлекеттердин ыйгарым укуктуу органдарына же Комиссияга электрондук документтерди берген юридикалык жактар (чарба жүргүзүүчү субъекттер);
б)  юридикалык жактар (чарба жүргүзүүчү субъекттер) менен өз ара аракеттенүүчү жана юридикалык жактардын (чарба жүргүзүүчү субъекттердин) электрондук документтеринин жана ЭСКсынын аныктыгын ырастоого кызыкдар мүчө мамлекеттердин ыйгарым укуктуу органдары же Комиссия;
в) Евразия экономикалык комиссиясынын Кеңешинин 2018-жылдын 
5-декабрындагы № 96 чечими менен бекитилген Трансчек аралык ишеним мейкиндигин түзүүгө, өнүктүрүүгө жана иштетүүгө талаптардын № 1 тиркемесине ылайык электрондук түрдө маалыматты документтештирүүнүн жалпы инфраструктурасынын мамлекеттик компоненттеринин жана интеграциялык компонентинин курамына кирген трансчек аралык ишеним мейкиндигинин элементтери (мындан ары – трансчек аралык ишеним мейкиндигинин элементтери).
III. Электрондук документтеги ЭСКны таануу жол-жобосун ишке ашырууга жана электрондук документтердин юридикалык күчүн камсыз кылууга карата жалпы мамилелер
10. Юридикалык жак (чарба жүргүзүүчү субъект) (мындан ары – жөнөтүүчү) мүчө мамлекеттин ыйгарым укуктуу органына же Комиссияга (мындан ары – алуучу) алуучунун жайгашкан юрисдикциясынан тышкары түзүлгөн ЭСК менен кол коюлган электрондук документти берет.
11. Алуучу электрондук документтин аныктыгын ырастоого суроо-талапты түзөт жана алуучу сыяктуу эле интеграцияланган тутумдун сегментинде жайгашкан ишенимдүү үчүнчү тарапка кайрылуу менен ишенимдүү үчүнчү тараптын кызматына берет.
Электрондук документтин аныктыгын ырастоого суроо-талап курамына жөнөтүүчүдөн алынган электрондук документ кирген дайындардын түзүмүн, жөнөтүүчүнү идентификациялоого мүмкүндүк берген дайындардын элементтерин, ошондой эле ишенимдүү үчүнчү тараптын кызматынын курамына кирген ишенимдүү үчүнчү тарапка алуучу жайгашкан юрисдикцияны идентификациялоого мүмкүндүк берген дайындардын элементтерин билдирет. Электрондук документтин аныктыгын ырастоого суроо-талаптын форматына жана түзүмүнө талаптар № 1 тиркемеге ылайык белгиленген.
12.  Ишенимдүү үчүнчү тараптын кызматынын курамына сервистери кирген ишенимдүү үчүнчү тараптар бири-бири менен өз ара аракеттенүүдө ушул Эрежелердин IV бөлүмүнүн жоболоруна ылайык электрондук документтин ЭСКсын текшерүүнү камсыз кылат. Алуучу сыяктуу ошол эле юрисдикцияда жайгашкан ишенимдүү үчүнчү тарап алуучуга берген ишенимдүү үчүнчү тараптын квитанциясы ЭСКны текшерүүнүн жыйынтыгы болуп саналат.
13.  Алуучу сыяктуу ошол эле юрисдикцияда жайгашкан ишенимдүү үчүнчү тарап алуучуга берген ишенимдүү үчүнчү тараптын квитанциясында берилген маалымдарды жетекчиликке алып, алуучу же документти анык катары тааныйт (эгерде квитанция ЭСКны текшерүүнүн оң жыйынтыгы жөнүндө күбөлөндүрсө) жана аны андан ары иштетүүнү аткарат же (эгерде квитанция ЭСКны текшерүүнүн терс жыйынтыгы жөнүндө күбөлөндүрсө) электрондук документти түп нуска катары тааныбайт жана аны иштеп чыгууну токтотуп коюшу мүмкүн.
Алуучу электрондук документти иштеп чыгууну токтоткон учурда ал бул тууралуу жөнөтүүчүгө кабарлайт.
14. Аныктыгын ырастоо жол-жобосун ишке ашыруунун алкагында аныктыгы ырасталуучу электрондук документтерге талаптар № 2 тиркемеге ылайык белгиленет.
15. Мүчө мамлекеттердин ыйгарым укуктуу органдары Комиссияга күбөлөндүрүүчү борборлор жөнүндө маалымдайт, алардын ЭСКсын текшерүүнүн ачкычынын сертификаттары ушул Эрежелерге ылайык колдонулушу мүмкүн.
Аталган күбөлөндүрүүчү борборлордун толук тизмеги Бирликтин маалыматтык порталында жарыяланат.
16. Жөнөтүүчү электрондук документти алуучуга бергенде Евразия өкмөттөр аралык кеңешинин 2019-жылдын 9-августундагы № 7 чечими менен бекитилген Трансчек аралык маалыматтык өз ара аракеттенүү концепциясында каралган механизмдер колдонулат.
17. Алуучунун ишенимдүү үчүнчү тарап менен өз ара аракеттенүүсү Евразия экономикалык комиссиясынын Коллегиясынын 2015-жылдын 
27-январындагы № 5 чечими менен бекитилген Тышкы жана өз ара сооданын интеграцияланган маалыматтык тутумунда электрондук дайындар менен алмашуу эрежелерине (мындан ары – Электрондук дайындар менен алмашуу эрежелери) ылайык интеграцияланган тутумдун интеграциялык платформасын колдонуу менен аткарылат. Суроо-талаптар жана квитанциялар менен алмашуу жүргүзүлүүчү билдирүүлөрдүн түзүмүнө карата талаптар № 3 тиркемеге ылайык белгиленет.
IV. Электрондук документтин ЭСКсын текшерүүдө ишенимдүү үчүнчү тараптардын маалыматтык өз ара аракеттенүү жана дайындарды 
иштеп чыгуу эрежелери
18. Ишенимдүү үчүнчү тараптардын маалыматтык өз ара аракеттенүүсү Электрондук дайындар менен алмашуу эрежелерине ылайык интеграцияланган тутумдун интеграциялык платформасын колдонуу менен аткарылат.
Ишенимдүү үчүнчү тараптардын маалыматтык өз ара аракеттенүүсү интеграцияланган тутумдун кызматтык билдирүүлөрүн колдонуу менен Бирликтин алкагында кандайдыр бир жалпы процессти ишке ашырбастан аткарылат.
Каталар жөнүндө кабарлоо үчүн каталар жөнүндө технологиялык билдирүүлөр колдонулат, алар Электрондук дайындар менен алмашуу эрежелерине жана ушул Эрежелердин № 3 тиркемесинде көрсөтүлгөн талаптарга ылайык түзүлөт жана жөнөтүлөт.
19. Алуучудан электрондук документтин аныктыгын ырастоого суроо-талапты алган ишенимдүү үчүнчү тарап (мындан ары – алуучунун ишенимдүү үчүнчү тарабы) аны иштеп чыгат, түзөт жана электрондук документтин аныктыгын ырастоого суроо-талапты өзүнүн атынан жөнөтүүчү сыяктуу эле юрисдикцияда жайгашкан ишенимдүү үчүнчү тарапка (мындан ары – жөнөтүүчүнүн ишенимдүү үчүнчү тарабы) берет.
Жөнөтүүчүнүн ишенимдүү үчүнчү тарабына суроо-талаптын түзүмүнө болгон талаптар ушул Эрежелердин № 1 тиркемесинде белгиленген. Билдирүүнүн түзүмүнө болгон талаптарга ылайык интеграцияланган тутумдун интеграциялык платформасы аркылуу суроо-талапты берүү аткарылат жана ал талаптар ушул Эрежелердин № 3 тиркемесинде белгиленген.
20. Алуучунун ишенимдүү үчүнчү тарабынан суроо-талапты алган жөнөтүүчүнүн ишенимдүү үчүнчү тарабы төмөнкүдөй иш-аракеттерди ишке ашырат: 
а) суроо-талапта көрсөтүлгөн электрондук документтин бардык ЭСКсын текшерет;
б) суроо-талапта көрсөтүлгөн электрондук документтин бардык ЭСКсын текшерүүнүн жыйынтыгын камтыган жөнөтүүчүнүн ишенимдүү үчүнчү тарабынын квитанциясын түзөт;
в)  жөнөтүүчүнүн ишенимдүү үчүнчү тарабынын түзүлгөн квитанциясын алуучунун ишенимдүү үчүнчү тарабына берет.
21. ЭСКны текшерүү төмөнкү шарттардын жыйындысында сакталгандыгын текшерүүдө камтылат:
электрондук документтин бүтүндүгү бузулган эмес, ал ишенимдүү үчүнчү тарап эсептеген электрондук документтин хэш-маанисин электрондук документтин хэш-мааниси менен салыштыруу аркылуу текшерилет;
ЭСК ЭСКнын ачкычын колдонуу менен түзүлгөн, анын ЭСКсынын текшерүү ачкычынын тиешелүү сертификаты электрондук документтин курамында көрсөтүлгөн;
ЭСКны текшерүү ачкычынын сертификаты электрондук документке кол коюу учурунда анык (ЭСКны текшерүү ачкычынын сертификатынын жарактуулук мөөнөтү бүтө элек жана бул сертификат чакыртып алынган эмес);
күбөлөндүрүүчү борборлордун ЭСКны текшерүү ачкычтарынын сертификаттарынын чынжырынан ЭСКны текшерүү ачкычынын ар бир сертификаты кол койгон учурга карата анык (күбөлөндүрүүчү борборлордун ЭСКны текшерүү ачкычтарынын сертификаттарынын жарактуулук мөөнөтү бүтө элек жана бул сертификаттар чакыртып алынган эмес);
ЭСКны текшерүү ачкычынын сертификаты электрондук документтин ЭСКсын текшерүү үчүн арналган;
ЭСК юридикалык жактын (чарба жүргүзүүчү субъекттин) жетекчиси тарабынан түзүлгөн;
электрондук документтин убактысынын штампынын (бар болсо) аныктыгы текшерилген.
Жөнөтүүчүнүн ишенимдүү үчүнчү тарабы электрондук документте жөнөтүүчүнүн ЭСКсын кошумча текшерүүгө, анын ичинде өзү мүчө болгон мамлекеттин мыйзамдарынын талаптарына ылайык текшерүүгө укуктуу.
Ар бир ЭСКны текшерүү электрондук документтин башка ЭСКларын текшерүүнүн жыйынтыктарына карабастан аткарылат. Бир ЭСКны текшерүүнүн терс жыйынтыгы электрондук документтин башка ЭСКларын текшерүүнү токтотууну билдирбейт.
Электрондук документтин бардык ЭСКларын текшерүүдө бардык көрсөтүлгөн шарттар аткарылган учурда электрондук документтин аныктыгы ырасталды деп эсептелет (текшерүүнүн оң жыйынтыгы). Эгерде бир ЭСК үчүн шарттардын жок дегенде бирөө аткарылбаса, электрондук документтин аныктыгы ырасталган жок деп эсептелет (текшерүүнүн терс жыйынтыгы).
ЭСКны текшерүүдө бардык көрсөтүлгөн текшерүүлөр убакыттын штампында көрсөтүлгөн датага жана убакытка карата ишке ашырылат, убакыттын штампы жок болсо текшерүү учурдагы датага жана убакытка карата жүргүзүлөт.
22. Жөнөтүүчүнүн ишенимдүү үчүнчү тарабынын квитанциясына ЭСК менен кол коюлат, ал ишенимдүү үчүнчү тараптын кызматынын криптографиялык стандарттарына ылайык түзүлөт.
23. Жөнөтүүчүнүн ишенимдүү үчүнчү тарабы квитанцияны интеграцияланган тутумдун интеграциялык платформасын колдонуу менен алуучунун ишенимдүү үчүнчү тарабына берет.
24. Алуучунун ишенимдүү үчүнчү тарабы жөнөтүүчүнүн ишенимдүү үчүнчү тарабынын квитанциясын алгандан кийин төмөнкү талаптардын жыйындысында сакталышын текшерет:
а) жөнөтүүчүнүн ишенимдүү үчүнчү тарабынын квитанциясына салынган электрондук документтин хэш-мааниси электрондук документтин аныктыгын ырастоого суроо-талаптын курамында алуучунун ишенимдүү үчүнчү тарабы жөнөтүүчүнүн ишенимдүү үчүнчү тарабына жөнөткөн электрондук документтин хэш-маанисине дал келет;
б) квитанцияга жөнөтүүчүнүн ишенимдүү үчүнчү тарабынын ЭСКсы менен кол коюлуп, ал жөнөтүүчүнүн ишенимдүү үчүнчү тарабынын ЭСКсынын ачкычын колдонуу менен түзүлүп, анын ЭСКсын текшерүү ачкычынын тиешелүү сертификаты ушул ЭСКнын курамында көрсөтүлгөн;
в)  жөнөтүүчүнүн ишенимдүү үчүнчү тарабынын ЭСКсын текшерүү ачкычынын сертификаты ишенимдүү үчүнчү тараптын кызматынын күбөлөндүрүүчү борбору тарабынан чыгарылган жана квитанцияга кол койгон учурда жарактуу;
г)  ишенимдүү үчүнчү тараптын кызматынын күбөлөндүрүүчү борборунун ЭСКсын текшерүү ачкычынын сертификаты квитанцияга кол койгон учурда жарактуу;
д) квитанциянын курамында көрсөтүлгөн жөнөтүүчүнүн ишенимдүү үчүнчү тарабынын квитанциясын түзүү убактысы алуучунун ишенимдүү үчүнчү тарабы ушул квитанцияны алган убакыттан 4 сааттан көп эмес мезгилге айырмаланат;
е)  жөнөтүүчүнүн ишенимдүү үчүнчү тарабынын квитанциясынын курамына кирген алуучунун ишенимдүү үчүнчү тарабынын аталышы жөнөтүүчүнүн ишенимдүү үчүнчү тарабына баштапкы суроо-талаптын курамына кирген аталыштан айырмаланбайт.
25.  Жөнөтүүчүнүн ишенимдүү үчүнчү тарабынын квитанциясына жүргүзүлгөн текшерүүнүн жыйынтыгы боюнча алуучунун ишенимдүү үчүнчү тарабы квитанция түзөт, ага алуучунун ишенимдүү үчүнчү тарабынын юрисдикциясынын криптографиялык стандартына ылайык ЭСК менен кол коюлат. Ишенимдүү үчүнчү тараптын квитанциясынын түзүмүнө болгон талаптар ушул Эрежелердин № 1 тиркемесинде белгиленген.
26.  Аалуучунун ишенимдүү үчүнчү тарабы интеграцияланган тутумдун интеграциялык платформасын колдонуу менен квитанцияны алуучуга берет. Билдирүүнүн түзүмүнө болгон талаптар аркылуу квитанция берилет, ал талаптар ушул Эрежелердин № 1 тиркемесинде белгиленген.
V.  Штаттан тышкаркы кырдаалдарды чечүү
27. Техникалык бузулуулардын айынан, электрондук документтердин түзүмүнүн, ишенимдүү үчүнчү тараптын квитанцияларынын же билдирүүлөрдүн белгиленген эрежелерге шайкеш келбегендигинен улам же болбосо башка негиздер боюнча дайындарды иштетүү ушул Эрежелердин жоболоруна ылайык жүргүзүлүшү мүмкүн болбогон кырдаалдар штаттан тышкаркы кырдаалдар деп таанылат.
28.  Штаттан тышкаркы кырдаалдарды чечүү менен трансчек аралык ишеним мейкиндигинин элементтеринин операторлорунун техникалык бөлүмдөрү иштейт.
29. Оперативдүү өз ара аракеттенүүнү камсыз кылуу үчүн трансчек аралык ишеним мейкиндигинин элементтеринин операторлорунун техникалык бөлүмдөрү штаттан тышкаркы кырдаалдарды чечүүгө катышкан жооптуу адамдардын тизмегин аныкташы керек.
30.  Штаттан тышкаркы кырдаалдарды чечүү максатында ар бир ишенимдүү үчүнчү тарап аудит журналын жүргүзөт, ал билдирүүлөрдү жана электрондук документтерди кабыл алуу, иштеп чыгуу, жөнөтүү, ошондой эле ишенимдүү үчүнчү тараптын квитанцияларын түзүү жөнүндө маалыматты камтыйт.
31. Ишенимдүү үчүнчү тарап келген билдирүүнү (ишенимдүү үчүнчү тараптын квитанциясын камтыган электрондук документтин же билдирүүнүн аныктыгын ырастоого суроо-талапты) иштеп чыгууда төмөнкү каталардын кайсы бири келип чыккан учурда ката жөнүндө технологиялык билдирүүнү түзөт:
а) билдирүүнүн форматынын же түзүмүнүн ушул Эрежелердин № 3 тиркемесинде белгиленген талаптарга шайкеш келбестиги;
б) электрондук документтин аныктыгын ырастоого суроо-талаптын же болбосо ишенимдүү үчүнчү тараптын квитанциясынын форматынын же түзүмүнүн ушул Эрежелердин № 1 тиркемесинде белгиленген талаптарга шайкеш келбестиги;
в) аныктыгын ырастоого суроо-талапка салынган электрондук документтин форматынын же түзүмүнүн ушул Эрежелердин № 2 тиркемесинде белгиленген талаптарга шайкеш келбестиги;
г) жөнөтүүчүнүн ишенимдүү үчүнчү тарабынын юрисдикциясын аныктоо мүмкүн эместигине байланыштуу жөнөтүүчүнүн ишенимдүү үчүнчү тарабына электрондук документтин аныктыгын ырастоого суроо-талапты берүүнүн мүмкүн эместиги;
д)  жөнөтүүчүнүн ишенимдүү үчүнчү тарабынын квитанциясын алуучунун ишенимдүү үчүнчү тарабы күткөн убакыт электрондук документтин аныктыгын ырастоого суроо-талап жөнөтүлгөн учурдан тартып 4 сааттан ашат;
е) ишенимдүү үчүнчү тараптын квитанциясын түзүүгө жана жөнөтүүгө мүмкүндүк бербеген учурларга алып келген башка каталар.
32. Ката жөнүндө технологиялык билдирүүлөрдү түзүү ушул Эрежелердин № 3 тиркемесине ылайык ишке ашырылат.
33. Интеграцияланган тутумдун интеграциялык платформасын колдонуу менен ката жөнүндө технологиялык билдирүү төмөнкүдөй жөнөтүлөт:
а) алуучунун ишенимдүү үчүнчү тарабы – алуучунун дарегине;
б) жөнөтүүчүнүн ишенимдүү үчүнчү тарабы – алуучунун ишенимдүү үчүнчү тарабынын дарегине.
34.  Жөнөтүүчүнүн ишенимдүү үчүнчү тарабы тиешелүү квитанцияны түзө албастыгы жөнүндө алуучуга билдирүү үчүн алуучунун ишенимдүү үчүнчү тарабы алуучунун дарегине жөнөтүүчүнүн ишенимдүү үчүнчү тарабынан алынган ката жөнүндө технологиялык билдирүүнү берет (кайра кайталайт).
35. Алуучу жөнөтүүчүнүн ишенимдүү үчүнчү тарабынын квитанциясын күтүү убактысы ашып кеткендигин күбөлөндүрүүчү ката жөнүндө технологиялык билдирүүнү алуучунун ишенимдүү үчүнчү тарабынан алган учурда алуучу зарыл болсо электрондук документтин аныктыгын ырастоого суроо-талапты кайталап жөнөтө алат.
36. Трансчек аралык ишеним мейкиндигинин элементтеринин операторлору тарабынан бардык келип чыккан штаттан тышкаркы кырдаалдарга талдоо жүргүзүлүп, алардын келип чыгышынын себептери жөнүндө тыянактар жасалып, аларды жоюу жана андан ары жол бербөө үчүн бардык чаралар көрүлөт.

_____________

	

	№ 1 ТИРКЕМЕ

	
	Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелерине



Ишенимдүү үчүнчү тарапга суроо-талаптын форматына жана түзүмүнө жана ишенимдүү үчүнчү тараптын квитанциясын түзүүгө ТАЛАПТАР
1. Бул документ юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык өз ара аракеттенүүсүндө электрондук санариптик кол тамгалардын (электрондук кол тамгалардын) жана электрондук документтердин аныктыгын ырастоо максатында суроо-талап (мындан ары – суроо-талап) катары ишенимдүү үчүнчү тарапка берилүүчү дайындардын форматына жана түзүмүнө болгон талаптарды, ошондой эле ишенимдүү үчүнчү тараптын квитанциясын түзүүгө талаптарды белгилейт.
2. Ишенимдүү үчүнчү тарап суроо-талапты кабыл алууда анын ушул документтин талаптарына шайкештигин текшериши керек. Ушул документтин талаптары бузулган учурда суроо-талапты иштеп чыгуу токтотулушу керек жана ишенимдүү үчүнчү тарап суроо-талапты түзгөн аныктыгын ырастоо жол-жобосунун катышуучусуна бул тууралуу кабарлоого тийиш.
3. Суроо-талап RFC 3029 (Internet X.509 Public Key Infrastructure Data Validation and Certification Server Protocols, https://datatracker.ietf.org/doc/html/rfc3029) стандарты менен аныкталган DVCSRequest түзүмү түрүндө берилиши керек.
4.  DVCSRequest түзүмүнүн талаалары 1-таблицада көрсөтүлгөн тактоолор менен «Validation of Digitally Signed Document (vsd)» сервисин ишке ашыруу үчүн RFC 3029 стандартынын талаптарына ылайык толтурулууга тийиш.
1-таблица
DVCSRequest түзүмүнүн талааларын толтурууга талаптар
	Талаа
	Талап

	requestInformation.version
	талаа толтурулбайт

	requestInformation.service
	«vsd(2)» мааниси менен толтурулат

	requestInformation.nonce                        
	талаа толтурулбайт

	requestInformation.requestTime
	талаа толтурулбайт

	requestInformation.requester
	талаа суроо-талапты түзгөн органдын (уюмдун) аталышы (идентификатору) менен толтурулат
ыйгарым укуктуу орган: талааны толтурууга талаптар улуттук деңгээлде аныкталат;
Комиссия: dNSName элементи колдонулат, ал «EEC» белгиленген мааниси менен толтурулат;
алуучунун ишенимдүү үчүнчү тарабы (ИҮТ): dNSName элементи колдонулат, ал ISO 3166-1 alpha-2 стандартына ылайык суроо-талапты демилге кылган алуучу мүчө болгон Евразия экономикалык бирлигинин мамлекетинин (мындан ары – мүчө мамлекет) идентификатору менен толтурулат

	requestInformation.requestPolicy
	талаа толтурулбайт

	requestInformation.dvcs
	dNSName элементи колдонулат, ал ISO 3166-1 alpha-2 стандартына ылайык алуучу мүчө болгон мамлекеттин идентификатору менен толтурулат; талаа суроо-талапты кайсы мүчө мамлекетке жөнөтүү керектигин аныктоо үчүн алуучунун ИҮТи тарабынан колдонулат

	requestInformation.dataLocations
	талаа толтурулбайт

	requestInformation.extensions
	талаа толтурулбайт

	data
	message элементи колдонулат, анын ичи электрондук документти камтыган SignedData CMS-объекти менен толтурулат 

	transactionIdentifier
	талаа толтурулбайт



[bookmark: _Ref389568475]5. Квитанция RFC 3029 (Internet X.509 Public Key Infrastructure Data Validation and Certification Server Protocols, https://datatracker.ietf.org/doc/html/rfc3029) стандартына ылайык SignedData объектин колдонуу менен таңгакталган жана кол коюлган DVCSResponse түзүмү түрүндө түзүлүшү керек.
6. ЭСКны текшерүүнүн оң же терс жыйынтыгын камтыган DVCSResponse түзүмүнүн курамына dvCertInfo блогу киргизилиши керек, анын талаалары 2-таблицада көрсөтүлгөн тактоолор менен «Validation of Digitally Signed Document (vsd)» сервисин ишке ашыруу үчүн RFC 3029 стандартынын талаптарына ылайык толтурулууга тийиш.
2-таблица
dvCertInfo блогунун талааларын толтурууга талаптар
	Талаа
	Толтуруу боюнча талаптар

	version
	талаа толтурулбайт

	dvReqInfo
	блок өзгөртүүсүз DVCSRequest суроо-талабынан көчүрүлөт

	serialNumber
	талаа квитанциянын уникалдуу номери менен толтурулат, ага болгон талаптар улуттук деңгээлде аныкталат

	messageImprint.digestAlgorithm
	Евразия экономикалык комиссиясынын Коллегиясынын 2015-жылдын 
28-сентябрындагы № 125 чечими менен бекитилген Евразия экономикалык бирлигине мүчө мамлекеттердин мамлекеттик бийлик органдарынын өз ара жана Евразия экономикалык комиссиясы менен трансчек аралык өз ара аракеттенүүсүндө электрондук документтер менен алмашуу жөнүндө жобого (мындан ары – Электрондук документтер менен алмашуу жөнүндө жобо) № 8 тиркемеге ылайык хэш-маанини эсептөө алгоритминин OID-идентификатору менен толтурулат

	messageImprint.digest
	талаа RFC 3029 стандарты менен аныкталган эрежелер боюнча электрондук документтин хэш-маанисинин мааниси менен толтурулат; хэш-сумманы эсептөөнүн колдонулуучу алгоритми dvCertInfo.messageImprint.
digestAlgorithm талаасында көрсөтүлгөн маалымдарга шайкеш келиши керек

	responseTime
	квитанцияны түзүү убактысы көрсөтүлөт; RFC 3161 стандартына ылайык таризделген убакыттын штампы менен толукталат 
убакыттын штампын түзүүдө криптографиялык стандарттардын идентификаторлору Электрондук документтер менен алмашуу жөнүндө жобонун № 8 тиркемесине ылайык көрсөтүлүүгө тийиш 

	policy
	талааны толтурууга талаптар улуттук деңгээлде аныкталат

	reqSignature
	талаа толтурулбайт



7. Ишенимдүү үчүнчү тарапка суроо-талапты иштеп чыгууга мүмкүндүк бербеген критикалык каталар болгон учурда, ошондой эле Евразия экономикалык комиссиясынын Коллегиясынын 2023-жылдын 
22-августундагы № 120 чечими менен бекитилген Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелеринин 24-пунктунда каралган текшерүүлөрдүн бири ийгиликсиз аяктаган учурда DVCSResponse түзүмүнүн курамына dvErrorNote блогу киргизилип, анын талаалары 3-таблицада көрсөтүлгөн тактоолор менен RFC 3029 стандартынын талаптарына ылайык толтурулушу керек.
3-таблица
dvErrorNote блогунун талааларын толтурууга талаптар
	Талаа
	Толтуруу боюнча талаптар

	transactionStatus.status
	талаа «2» мааниси менен толтурулушу керек, ал «Четке кагылды» («REJECTED») статусуна шайкеш келет

	transactionStatus.statusString
	талаада ката жөнүндө билдирүүнүн адам окуй ала тургандай түшүнүктүү сыпаттамасы камтылышы керек

	transactionStatus.failInfo
	талаа RFC 3029 талаптарына ылайык толтурулат; зарыл болгон учурда улуттук деңгээлде статустардын кошумча коддору киргизилиши мүмкүн

	transactionIdentifier
	талаа толтурулбайт



_____________


	
	№ 2 ТИРКЕМЕ

	
	Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелерине




Электрондук документтерге 
ТАЛАПТАР
1. Бул документ электрондук документтерге болгон талаптарды белгилейт, алардын аныктыгын ырастоо Евразия экономикалык комиссиясынын Коллегиясынын 2023-жылдын 22-августундагы № 120 чечими менен бекитилген Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелерине ылайык ишенимдүү үчүнчү тараптын кызматын колдонуу менен аткарылышы мүмкүн.
2. Электрондук документке төмөнкүдөй талаптар коюлат:
а) электрондук документти камтыган файлдын көлөмү Евразия экономикалык комиссиясынын Коллегиясынын 2015-жылдын 
27-январындагы № 5 чечими менен бекитилген Тышкы жана өз ара сооданын интеграцияланган маалыматтык тутумунда электрондук дайындар менен алмашуу эрежелеринде белгиленген талаптарга шайкеш келүүгө тийиш;
б) электрондук документтин электрондук санариптик кол тамгасынын (электрондук кол тамганын) (мындан ары – ЭСК) түзүмү RFC 5652 (Cryptographic Message Syntax (CMS) https://datatracker.ietf.org/doc/html/rfc5652) же болбосо RFC 5126 (CMS Advanced Electronic Signature (CAdES) https://datatracker.ietf.org/doc/rfc5126) стандартына шайкеш келиши керек, ошондой эле CMS же CAdES базасына негизденген же көнүктүрүлгөн Евразия экономикалык бирлигине мүчө мамлекеттердин улуттук стандарттарын колдонууга жол берилет;
в) ЭСКны түзүү алгоритмдери, ошондой эле ЭСКны түзүүдө колдонулуучу хэш-маанилерди эсептөө алгоритмдери Евразия экономикалык комиссиясынын Коллегиясынын 2015-жылдын 28-сентябрындагы № 125 Евразия экономикалык бирлигине мүчө мамлекеттердин мамлекеттик бийлик органдарынын өз ара жана Евразия экономикалык комиссиясы менен трансчек аралык өз ара аракеттенүүсүндө электрондук документтер менен алмашуу жөнүндө жобонун № 8 тиркемесине ылайык аныкталат;
г) ЭСКнын курамына ЭСКны текшерүү ачкычынын сертификаты киргизилиши керек.
3. ЭСКнын электрондук документтерине кол коюунун негизги форматы болуп CMS саналат. Негизги формат менен катар CAdES, PAdES, XAdES, XMLDSIG сыяктуу стандарттар колдонулушу мүмкүн.

____________

	
	№ 3 ТИРКЕМЕ

	
	Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелерине



Ишенимдүү үчүнчү тарап менен өз ара аракеттенүүдө
колдонулуучу билдирүүлөрдүн түзүмүнө жана форматына
ТАЛАПТАР
1. Ушул документ билдирүүлөрдүн түзүмүнө жана форматына болгон талаптарды камтыйт, ал билдирүүлөр менен алмашуу Евразия экономикалык комиссиясынын Коллегиясынын 2023-жылдын 22-августундагы № 120 чечими менен бекитилген Ишенимдүү үчүнчү тараптын кызматын колдонуу менен юридикалык жактардын (чарба жүргүзүүчү субъекттердин) Евразия экономикалык бирлигине мүчө мамлекеттердин ыйгарым укуктуу органдары жана Евразия экономикалык комиссиясы менен трансчек аралык маалыматтык өз ара аракеттенүүсүндө электрондук документтеги электрондук санариптик кол тамганы (электрондук кол тамганы) таануунун жана электрондук документтердин юридикалык күчүн камсыз кылуу эрежелерине (мындан ары – ЭСКны таануу эрежелери) ылайык аткарылат.
2. Билдирүүлөр Евразия экономикалык комиссиясынын Коллегиясынын 2015-жылдын 27-январындагы № 5 чечими менен бекитилген Тышкы жана өз ара сооданын интеграцияланган маалыматтык тутумунда электрондук дайындар менен алмашуу эрежелерине (мындан ары – Электрондук дайындар менен алмашуу эрежелери) ылайык түзүлүүгө тийиш.
[bookmark: _GoBack]Бардык билдирүүлөр кызматтык билдирүүлөр классына кирет.
3. Билдирүүлөрдү сыпаттоодо 1-таблицага ылайык аталыштар мейкиндиги колдонулат.
1-таблица
Документтин аталыштар мейкиндигинин тизмеги
	Префикси
	Аталыштар мейкиндигинин идентификатору

	vsd
	urn:EEC:TTP:VSD:v1.0

	soap
	Электрондук дайындар менен алмашуу эрежелерине ылайык

	wsa
	Электрондук дайындар менен алмашуу эрежелерине ылайык



4. Ишенимдүү үчүнчү тарапка электрондук документтин аныктыгын ырастоого суроо-талапты камтыган билдирүүлөргө (мындан ары – келген билдирүүлөр) төмөнкү жалпы талаптар коюлат:
а) wsa:To аталыш элементи ЭСКны таануу эрежелеринде каралган жол-жоболордун аткарылышын камсыз кылган ишенимдүү үчүнчү тарап кызматынын сервисинин логикалык дарегин камтууга тийиш. Мындай сервисти идентификациялоо үчүн төмөнкүдөй форматтагы логикалык дарек колдонулууга тийиш:
EAEU://< сегменттин идентификатору >/CA/TTP/VSD,
мында «<сегменттин идентификатору>» – Электрондук дайындар менен алмашуу эрежелерине ылайык түзүлүүчү Евразия экономикалык бирлигинин интеграцияланган маалыматтык тутумунун сегментинин идентификатору;
б) wsa:ReplyTo/wsa:Address аталыш элементи ишенимдүү үчүнчү тараптын квитанциясын камтыган жооптук билдирүүлөрдү иштеп чыгууну камсыз кылуучу суроо-талаптын демилгечисинин (Евразия экономикалык бирлигине мүчө мамлекеттин ыйгарым укуктуу органынын же алуучунун ишенимдүү үчүнчү тарабынын) логикалык дарегин камтышы керек;
в) wsa:Action аталыш элементи төмөнкүдөй маанини камтууга тийиш: int://SR/TTP/VSD/ForeignSignature/Check;
г) 2-таблицага ылайык ишенимдүү үчүнчү тарапка суроо-талаптын түзүмү денеге (soap:Body) киргизилет.
2-таблица

Ишенимдүү үчүнчү тарапка суроо-талаптын түзүмүнүн реквизиттик курамы
	Реквизиттин аты
	Реквизиттин сыпаттамасы
	Дайындардын тиби
	Көп.

	1. Суроо-талап
(vsd:Request)
	суроо-талаптын оромо элементи
	xs:base64Binary
	1

	
	1.1. Суроо-талаптын мазмуну
	суроо-талаптын экилик форматтагы мазмуну
	
	1



5. Суроо-талапты экилик форматта берүү процессин оптималдаштыруу максатында суроо-талаптын мазмуну Электрондук дайындар менен алмашуу эрежелерине ылайык таризделген MIME-бөлүк түрүндө берилүүгө тийиш.
6. Келген билдирүүнү иштеп чыгуунун жыйынтыктарына жараша ишенимдүү үчүнчү тарап жооп катары төмөнкүлөрдү жөнөтөт:
а) аныктыгын ырастоо жол-жоболору штаттык тартипте аткарылган учурда – денеге (soap:Body) ишенимдүү үчүнчү тараптын квитанциясы киргизилген жооп билдирүү;
б) билдирүүнү жана (же) суроо-талаптын мазмунун иштеп чыгууда ката келип чыккан учурда – ката жөнүндө технологиялык билдирүү.
7. Жооп билдирүүгө төмөнкү талаптар коюлат:
а) wsa:To аталыш элементи келген билдирүүнүн wsa:ReplyTo/wsa:Address элементининин маанисин камтууга тийиш;
б) wsa:From/wsa:Address аталыш элементи ЭСКны таануу эрежелеринде каралган жол-жоболордун аткарылышын камсыз кылуучу ишенимдүү үчүнчү тарап кызматынын сервисинин логикалык дарегин камтууга тийиш; даректин форматы ушул документтин 4-пунктунун «а» пунктчасында келтирилген;
в) wsa:RelatesTo аталыш элементи келген билдирүүнүн wsa:MessageId элементинин маанисин камтууга тийиш;
г) wsa:Action аталыш элементи төмөнкү маанини камтууга тийиш: int://SR/TTP/VSD/Receipt;
д) денеге (soap:Body) 3-таблицага ылайык ишенимдүү үчүнчү тараптын квитанциясын камтыган түзүм киргизилет.
3-таблица

Ишенимдүү үчүнчү тараптын квитанциясын камтыган түзүмдүн
реквизиттик курамы
	Реквизиттин аты 
	Реквизиттин сыпаттамасы
	Дайындардын тиби
	Көп.

	1. Квитанция
(vsd:Receipt)
	квитанциянын оромо элементи
	xs:base64Binary
	1

	
	1.1.Квитанциянын мазмуну
	квитанциянын экилик форматтагы мазмуну
	
	1



8. Ишенимдүү үчүнчү тараптын квитанциясын экилик форматта берүү процессин оптималдаштыруу максатында квитанциянын мазмуну Электрондук дайындар менен алмашуу эрежелерине ылайык таризделген MIME-бөлүк түрүндө берилүүгө тийиш.
9. Ката жөнүндө технологиялык билдирүүгө төмөнкү талаптар коюлат:
а) wsa:To аталыш элементи келген билдирүүнүн wsa:ReplyTo/wsa:Address элементинин маанисин камтууга тийиш;
б) wsa:From/wsa:Address аталыш элементи ЭСКны таануу эрежелеринде каралган жол-жоболордун аткарылышын камсыз кылган ишенимдүү үчүнчү тарап кызматынын сервисинин логикалык дарегин камтууга тийиш; даректин форматы ушул документтин 4-пунктунун «а» пунктчасында келтирилген;
в) soap:Code/soap:Subcode/soap:Value элементи Электрондук дайындар менен алмашуу эрежелеринде каралган типтүү каталардын биринин кодун же 4-таблицада көрсөтүлгөн маанилердин бирин камтууга тийиш.

4-таблица

Каталар коддору
	Катанын классы
	Катанын коду
	Колдонуунун сыпаттамасы жана өзгөчөлүктөрү

	soap:Sender
	ttp:InvalidSOAPRequest
	келип түшкөн SOAP-билдирүүнүн денесинин түзүмү белгиленген талаптарга шайкеш келбейт


	soap:Sender
	ttp: InvalidDVCSRequest
	DVCSRequest суроо-талабынын түзүмү белгиленген талаптарга шайкеш келбейт


	soap:Sender
	ttp: InvalidDocument
	электрондук документтин түзүмү белгиленген талаптарга шайкеш келбейт


	soap:Sender
	ttp:TTPNotFound
	ишенимдүү үчүнчү тарап суроо-талап жөнөтүлүүгө тийиш болгон юрисдикцияны аныктай алган жок


	soap:Sender
	ttp:Timeout
	алуучунун ишенимдүү үчүнчү тарабы жөнөтүүчүнүн ишенимдүү үчүнчү тарабынан ЭСКны таануу эрежелеринде белгиленген убакыттын ичинде жөнөтүүчүнүн ишенимдүү үчүнчү тарабынын квитанциясын алган жок;




г) soap:Fault/soap:Detail билдирүүсүнүн дене элементи Электрондук дайындар менен алмашуу эрежелерине ылайык таризделген дененин мазмуну жана келген билдирүүнүн аталыштары менен бирге SOAP-конвертти камтышы керек.
____________
